Diari Oficial de la Generalitat Valenciana


Sumari del DOGV 5588, del 30-08-2007 (2007/10838)

RESOLUCIÓ de 20 d'agost de 2007, de la Direcció General d'Ordenació i Centres Docents, per la qual es regula, amb caràcter provisional, el període de matrícula de les ensenyances de música que s'implanten en el curs 2007/2008 i la prova d'ingrés a les ensenyances elementals d'estes ensenyances, corresponents a la Llei Orgànica 2/2006, de 3 de maig, d'Educació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5588

Data del DOGV
:   30-08-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/10848


Data del document
:   20-08-2007

Organisme emissor
:   Conselleria d'Educació

Tipus de document
:   Resolució

Descriptors 

:   * examen
    * educació artística
    * música

RESOLUCIÓ de 20 d'agost de 2007, de la Direcció General d'Ordenació i Centres Docents, per la qual es regula, amb caràcter provisional, el període de matrícula de les ensenyances de música que s'implanten en el curs 2007/2008 i la prova d'ingrés a les ensenyances elementals d'estes ensenyances, corresponents a la Llei Orgànica 2/2006, de 3 de maig, d'Educació. [2007/10838]  
El Reial Decret 806/2006, de 30 de juny, pel qual es fixa el calendari d'aplicació de la nova ordenació del sistema educatiu, establida per la Llei Orgànica 2/2006, de 3 de maig, d'Educació, regula la implantació de les ensenyances artístiques elementals i professionals de Música.  
L'article 20 del citat Reial Decret, fixa la implantació de les ensenyances elementals de Música, amb caràcter general, l'any acadèmic 2007/2008. Pel que fa a les ensenyances professionals es referix, l'article 21 del Reial Decret 806/2006, de 30 de juny, establix la implantació dels quatre primers cursos l'any acadèmic 2007/2008, de manera que queden extingits els dos primers cicles de les ensenyances de grau mitjà, regulades per la Llei Orgànica 1/1990, de 3 d'octubre, d'Ordenació General del Sistema Educatiu.  
D'acord amb el que disposa l'article 48.1 de la Llei Orgànica 2/2006, de 3 de maig, d'Educació, les Administracions educatives tenen conferides les competències per a determinar les característiques i l'organització de les ensenyances elementals de Música. Els aspectes bàsics del currículum de les ensenyances professionals de Música es concreten en el Reial Decret 1577/2006, de 22 de desembre.  
Per a fer efectiva la implantació, en el curs acadèmic 2007/2008, de les ensenyances elementals i professionals de Música, en compliment del que disposa el Reial Decret 806/2006, de 30 de juny, l'administració educativa valenciana ha elaborat els respectius decrets pels quals s'establixen els currículums de les ensenyances citades, les normes dels quals es troben pendents de publicació i poden ser consultades per la comunitat educativa en la pàgina web de la conselleria d'Educació.  
Per això, fins al moment de l'entrada en vigor dels decrets pels quals què s'establixen els currículums de les ensenyances elementals i professionals de Música, d'aplicació en els centres de l'àmbit de gestió de la conselleria d'Educació, la Direcció General d'Ordenació i Centres Docents en ús de les competències que li conferix el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la conselleria d'Educació, resolc:  
I. Calendari de matrícula de les ensenyances elementals i professionals de música.  
Els conservatoris públics professionals de Música, de l'àmbit territorial de la Comunitat Valenciana, que tinguen autorització per a impartir el grau elemental de Música, i els conservatoris públics elementals que impartisquen estes disciplines, procediran a matricular els alumnes en els períodes següents:  
Alumnes de les ensenyances elementals de música (excepte els de nou ingrés)  
- Del 3 al 14 de setembre del 2007(estos dos inclusivament)  
Alumnes de les ensenyances professionals de música  
- Del 3 al 14 de setembre del 2007(estos dos inclusivament)  
Les assignatures corresponents a cada especialitat i curs de les ensenyances elementals i professionals de Música del currículum de nova implantació, poden consultar-se en la pàgina web de la conselleria d'Educació.  
Finalitzat el període de matrícula, els conservatoris professionals que tinguen autorització per a impartir el grau elemental i els conservatoris elementals publicaran els llocs vacants d'oferta als alumnes que sol·liciten l'ingrés en les ensenyances elementals de Música.  
Inscripció a la prova d'ingrés a les ensenyances elementals de música  
- Del 17 al 21 de setembre del 2007 (estos dos inclusivament)  
Prova d'ingrés al primer curs, o a curs distint del primer, de les ensenyances elementals de música.   
- Dies 24 i 25 de setembre del 2007   
Matrícula dels alumnes de nou ingrés  
- Del 25 al 27 de setembre del 2007 (estos dos inclusivament)  
II. Procediment d'ingrés a les ensenyances elementals de música.  
A) Prova d'ingrés  
1. El Consell Escolar de cada centre públic, o l'òrgan competent en el cas de centres privats, establirà el procediment d'ingrés a les ensenyances elementals de Música d'acord amb el projecte educatiu i amb les possibilitats organitzatives del centre docent.   
2. Per a iniciar els estudis del primer curs de les ensenyances elementals de Música serà necessari realitzar una prova per mitjà de la qual es valoraran les aptituds de l'aspirant per a cursar dites ensenyances.  
3. Les ensenyances elementals de Música es cursaran ordinàriament entre els huit i els dotze anys d'edat. L'inici de les ensenyances elementals amb menys de huit anys o més de dotze s'entendrà com a excepcional. A l'efecte, la Direcció General d'Ordenació i Centres Docents atendrà el tractament d'esta excepcionalitat.  
B) Adjudicació de llocs escolars  
1.L'adjudicació dels llocs escolars vacants en cada especialitat es realitzarà d'acord amb les puntuacions finals obtingudes en les proves d'ingrés.   
2.L'elaboració d'estes proves, així com la seua estructuració, competix a l'òrgan de coordinació docent del centre que corresponga.   
3.La realització i valoració de les proves estarà a càrrec d'una comissió de valoració designada pel director del centre.  
C) De l'accés a altres cursos diferents de primer.   
1.Es podrà ingressar a cada curs de les ensenyances elementals sense haver cursat els anteriors sempre que, a través d'una prova realitzada davant d'una comissió d'avaluació designada pel director del centre, l'aspirant demostre posseir els coneixements tecnicoinstrumentals i teoricopràctics necessaris per a seguir amb aprofitament les ensenyances corresponents. En l'adjudicació de llocs es valorarà l'edat idònia.   
2.Les proves, que tindran l'estructura i organització que el projecte educatiu del centre determine, versaran sobre els continguts dels cursos precedents a aquell a què l'aspirant opta.  
3.La superació d'esta prova d'accés faculta exclusivament per a matricular-se en el curs acadèmic per al que haja sigut convocada.  
4.La prova d'accés a cursos diferents de primer es realitzarà amb posterioritat a la d'ingrés a primer curs, i estarà condicionada a l'existència de places vacants després de finalitzat el procés ordinari d'adjudicació i matriculació.  
D) Reclamació de qualificacions a la prova d'ingrés  
1. S'establix un període de tres dies hàbils, a partir de la publicació dels resultats de la prova, perquè els aspirants puguen presentar reclamació contra la puntuació aconseguida en la prova d'ingrés a les ensenyances elementals de Música. Esta reclamació es farà per escrit dirigida al director del centre, al·legant en cada cas els motius que consideren oportuns. El director del centre, previ informe de la comissió de valoració, resoldrà en el termini de tres dies hàbils.  
2. Els interessats podran interposar recurs d'alçada davant del director Territorial de Cultura, Educació i Esport en els terminis que s'establixen en l'article 115 de la Llei de Règim Jurídic de les Administracions Públiques i del Procediment Administratiu Comú.  
València 20 d'agost de 2007.- El director general d'Ordenació i Centres Docents: Josep Vicent Felip i Monlleo.